घर की हालत दिन-प्रतिदिन खराब होने लगी। पूरा पैसा शराब के खर्चे में ही निकल जाता है। बच्चों की फीस कई महीनों से नहीं जमा की गई। स्कूल से चिट्ठियाँ आना अब नियमित बात हो गई है। बड़की बइया का ज्यादातर समय रोने में ही व्यतीत होता है। भगवान की लीला को वह समझने कि कोशिश करती हैं पर समझ नहीं पा रही हैं। गुस्से में वह कभी-कभी भगवान को कोसने लगती हैं। इसके अलावा वह कुछ कर भी नहीं सकती क्योंकि वह असहाय हैं।